b'\n_START_ARTICLE_\nBarvanje po Giemsi\n_START_SECTION_\nUporaba\n_START_PARAGRAPH_\nBarvanje po Giemsi je specifi\xc4\x8dno za fosfatne skupine v DNK in barvilo se ve\xc5\xbee na obmo\xc4\x8dja DNK, bogata z vezmi med adeninom in timinom. Zato se uporablja tudi za barvanje kromosomov; omogo\xc4\x8da identifikacijo kromosomskih translokacij in inverzij._NEWLINE_Prav tako se uporablja za ugotavljanje adherence patogenih bakterij na \xc4\x8dlove\xc5\xa1ke celice, \xc4\x8dlove\xc5\xa1ke celice namre\xc4\x8d obarva vijoli\xc4\x8dno, bakterijske pa ro\xc5\xbenato. Z barvanjem po Giemsi je mo\xc5\xbena histopatolo\xc5\xa1ka diagnoza malarije. in nekaterih drugih bolezni, ki jih povzro\xc4\x8dajo spirohete in krvni zajedavci iz skupine pra\xc5\xbeivali. Uporablja se tudi pri barvanju tkiva po Wolbachu._NEWLINE_Barvanje po Giemsi je klasi\xc4\x8dna tehnika barvanja krvnih razmazov in vzorcev kostnega mozga. Rde\xc4\x8de krvni\xc4\x8dke se obarvajo ro\xc5\xbenato, krvne plo\xc5\xa1\xc4\x8dice bledoro\xc5\xbenato, citoplazma limfocitov postane nebesno modra, citoplazma monocitov bledomodra, kromatin v jedrih levkocitov pa je v barvi magente._NEWLINE_Obarva tudi histoplazmo gliv.\n_START_SECTION_\nPriprava\n_START_PARAGRAPH_\nBarvilo predstavlja me\xc5\xa1anica metilenskega modrila, eozina in azurja B. Obi\xc4\x8dajno se pripravi iz komercialno dosegljivega Giemsovega prahu._NEWLINE_Tanek sloj biolo\xc5\xa1kega vzorca na stekelcu za mikroskopiranje se fiksira v metanolu za 30 sekund, in sicer s pomo\xc4\x8denjem vanj ali pa nakapanjem nekaj kapljic metanola na vzorec. Nato se vzorec za 20\xe2\x80\x9330 minut pomo\xc4\x8di v sve\xc5\xbee pripravljeno 5% Giemsovo raztopino (v nujnih primerih je za hitrej\xc5\xa1o pripravo mo\xc5\xbeno uporabiti tudi 10% raztopino, v katero pomo\xc4\x8dimo vzorec za 5\xe2\x80\x9310 minut). Nato se vzorec spere z vodo iz pipe ter pusti, da se osu\xc5\xa1i.'